Document ID: 31990R3153

*****
ΚΑΝΟΝΙΣΜΟΣ (ΕΟΚ) αριθ. 3153/90 ΤΟΥ ΣΥΜΒΟΥΛΙΟΥ
της 29ης Οκτωβρίου 1990
για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα στο χημικό και ηλεκτρονικό τομέα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι η παραγωγή στην Κοινότητα ενεργοποιημένου κοκ, ορισμένων διατάξεων απεικόνισης με σύστημα υγρών κρυστάλλων και ορισμένων κυκλωμάτων ελέγχου και διαχείρισης κρυφής μνήμης δεν επαρκεί σήμερα για να ικανοποιήσει τις απαιτήσεις των μεταποιητικών βιομηχανιών της Κοινότητας· ότι, συνεπώς, η προμήθεια της Κοινότητας με προϊόντα αυτού του είδους εξαρτάται σήμερα, κατά ένα μη αμελητέο ποσοστό, από εισαγωγές προέλευσης τρίτων χωρών· ότι πρέπει η Κοινότητα να αντιμετωπίσει αμελλητί τις πλέον επείγουσες ανάγκες προμήθειας των εν λόγω προϊόντων, και τούτο με τους ευνοϊκότερους όρους· ότι συντρέχει λόγος να ανοιχθούν κοινοτικές δασμολογικές ποσοστώσεις με μηδενικό δασμό, για την περίοδο μέχρι και τις 31 Δεκεμβρίου 1990 και μέχρι το ενδεδειγμένο ύψος, λαμβάνοντας υπόψη την ανάγκη να μην διαταραχθεί η ισορροπία των αγορών των προϊόντων αυτών ή η έναρξη ή η ανάπτυξη της κοινοτικής παραγωγής·
ότι πρέπει να εξασφαλισθούν, ιδίως, η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή του ποσοστού που προβλέπεται για τις ποσοστώσεις, σε όλες τις εισαγωγές των εν λόγω προϊόντων, σε όλα τα κράτη μέλη και μέχρι να εξαντληθούν οι ποσοστώσεις·
ότι θα πρέπει να ληφθούν τα αναγκαία μέτρα προκειμένου να εξασφαλιστεί κοινοτική και αποτελεσματική διαχείριση των δασμολογικών αυτών ποσοστώσεων, προβλέποντας τη δυνατότητα για τα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές· ότι αυτός ο τρόπος αυτός διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει, ιδίως, να μπορεί να παρακολουθεί τον βαθμό εξάντλησης των ποσοστώσεων και να ενημερώνει σχετικά τα κράτη μέλη·
ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των ποσοτήτων που αντλούνται από την εν λόγω οικονομική ένωση, μπορεί να πραγματοποιείται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την ημερομηνία ενάρξεως ισχύος του παρόντος κανονισμού και μέχρι τις 31 Δεκεμβρίου 1990, οι δασμοί που επιβάλλονται κατά την εισαγωγή των παρακάτω προϊόντων, αναστέλλονται στα επίπεδα και μέσα στα όρια των κοινοτικών δασμολογικών ποσοστώσεων, που αναφέρονται έναντι καθενός από αυτά:
1.2.3.4.5 // // // // // // Αύξων
αριθμός
// Κωδικός ΣΟ
(α) // Περιγραφή εμπορευμάτων
// Μέγεθος της
ποσόστωσης
// Ποσοστωτικός
δασμός
(σε %) // // // // // // // // // // // 09.2721 // ex 3802 10 00 // Ενεργοποιημένο κοκ, προοριζόμενο να χρησιμοποιηθεί σε εγκαταστάσεις καθαρισμού καπνών (1) // 1 500 τόνοι // 0 // 09.2723 // ex 8531 20 90 // Διάταξη απεικόνισης με σύστημα υγρών κρυστάλλων, αποτελούμενο από ένα στρώμα υγρών κρυστάλλων ενσωματωμένο ανάμεσα σε δύο γυάλινες πλάκες ή φύλλα, με 256 000 στιγμές ή περισσότερες, συναρμολογημένο σε τυπωμένο κύκλωμα με ηλεκτρονικά στοιχεία οδήγησης ή/και ελέγχου // 21 000 τεμάχια // 0 // 09.2737 // ex 8542 11 91 // Κύκλωμα ελέγχου και διαχείρισης κρυφής μνήμης (Cache Memory Controller), τεχνολογίας C-MOS, υπό μορφή ολοκληρωμένου μονολιθικού κυκλώματος, τοποθετημένου σε περίβλημα, του οποίου οι εξωτερικές διαστάσεις δεν υπερβαίνουν τα 38 x 38 mm, με 132 ακίδες σύνδεσης ή σημεία επαφής κατ' ανώτατο όριο,και φέρον: // // // // // - ένα διακριτικό σήμα που αποταελείται από/ή περιλαμβάνει τον ακόλουθο συνδυασμό αριθμών: // // // // // 82 385 ή // // // // // - άλλα διακριτικά σήματα που αφορούν κυκλώματα τα οποία ανταποκρίνονται στην παρούσα περιγραφή. // 155 000 τεμάχια // 0 // // // // //
(α) Κωδικοί Taric: 3802 10 00 *10, 8531 20 90 *50 και 8542 11 91 *97
(1) Ο έλεγχος της χρήσης για τον ειδικό αυτό προορισμό γίνεται κατ' εφαρμογή των σχετικών κοινοτικών δασμών. 2. Μέσα στα όρια αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία επιιβάλλουν δασμούς που υπολογίζονται σύμφωνα με τις σχετικές διατάξεις της πράξης προσχώρησης του 1985.
Άρθρο 2
Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και δύναται να λαμβάνει κάθε χρήσιμο διοικητικό μέτρο προκειμένου να εξασφαλίσει την αποτελεσματική διαχείριση.
Άρθρο 3
Εάν ένας εισαγωγέας προσκομίσει σ' ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτημα του ευεργετήματος προτίμησης για ένα προϊόν που αναφέρεται στον παρόντα κανονισμό, και εάν η διασάφηση αυτή γίνει δεκτή από τις τελωνειακές αρχές, το συγκεκριμένο κράτος μέλος αντλεί από το ποσό της αντίστοιχης ποσόστωσης ποσότητα που αντιστοιχεί στις ανάγκες του, μέσω κοινοποίησης στην Επιτροπή.
Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται χωρίς καθυστέρηση, στην Επιτροπή.
Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.
Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στο ποσό της αντίστοιχης ποσόστωσης.
Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται κατ' αναλογία των αιτήσεων. Η Επιτροπή ενημερώνει τα κράτη μέλη σχετικά με τις πραγματοποιούμενες αναλήψεις.
Άρθρο 4
Τα κράτη μέλη εξασφαλίζουν στους εισαγωγείς των εν λόγω προϊόντων την επί ίσους όρους και συνεχή πρόσβαση στις ποσοστώσεις, εφόσον το υπόλοιπο της αντίστοιχης ποσόστωσης το επιτρέπει.
Άρθρο 5
Τα κράτη μέλη και η Επιτροπή συνεργάζονται στενά προκειμένου να εξασφαλίσουν την τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την έβδομη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 29 Οκτωβρίου 1990.

Labels: 1
3
14
5